ਨੀਸ਼ਾ ਰਾਵਲ
ਨਿਸ਼ਾ ਰਾਵਲ ਇੱਕ ਭਾਰਤੀ ਟੈਲੀਵਿਜ਼ਨ ਅਭਿਨੇਤਰੀ, ਮਾਡਲ, ਅਤੇ ਗਾਇਕ ਹੈ। ਰਾਵਲ ਲਾਈਫ ਓਕੇ ਦੇ ਟੀ.ਵੀ. ਸੀਰੀਅਲ ਮੈਂ ਲਕਸ਼ਮੀ ਤੇਰੇ ਆਂਗਨ ਕੀ ਵਿੱਚ ਸੋਮਿਆ ਦੀਵਾਨ ਦੀ ਭੂਮਿਕਾ ਵਜੋਂ ਜਾਣੀ ਜਾਂਦੀ ਹੈ।

ਜੀਵਨ 
ਰਾਵਲ ਦਾ ਜਨਮ ਮੁੰਬਈ 'ਚ ਹੋਇਆ ਸੀ। ਉਸ ਨੇ ਛੇ ਸਾਲ ਦੇ ਡੇਟਿੰਗ ਤੋਂ ਬਾਅਦ 24 ਨਵੰਬਰ 2012 ਨੂੰ, ਟੀਵੀ ਅਦਾਕਾਰ ਕਰਨ ਮੇਹਰਾ ਨਾਲ ਵਿਆਹ ਕੀਤਾ ਸੀ। ਉਹ ਇਸ ਸਮੇਂ ਆਪਣੇ ਪਹਿਲੇ ਬੱਚੇ ਲਈ ਗਰਭਵਤੀ ਹੈ ਜੋ ਕਿ ਜੂਨ ਵਿੱਚ ਹੈ।

ਕਰੀਅਰ 
ਅਦਾਕਾਰੀ ਵਿੱਚ ਆਉਣ ਤੋਂ ਪਹਿਲਾਂ, ਰਾਵਲ ਸਨਸਿਲਕ, ਕੋਕਾ-ਕੋਲਾ ਅਤੇ ਫੇਮ ਬਲੀਚ ਦੇ ਇਸ਼ਤਿਹਾਰਾਂ ਵਿੱਚ ਦਿਖਾਈ ਦਿੱਤੀ। ਉਹ ਮਿਊਜ਼ਿਕ ਵੀਡੀਓਜ਼ 'ਚ ਵੀ ਨਜ਼ਰ ਆਈ। ਉਸ ਨੇ ਬਾਲੀਵੁਡ ਵਿੱਚ ਆਪਣੀ ਸ਼ੁਰੂਆਤ 'ਰਫੂ ਚੱਕਰ' ਅਤੇ 'ਹਸਤੀ ਹਸਤੀ' ਨਾਲ ਕੀਤੀ। ਉਸ ਨੇ ਟੈਲੀਵਿਜ਼ਨ ਵਿੱਚ ਆਪਣੇ ਕਰੀਅਰ ਸੀ ਸ਼ੁਰੂਆਤ ਦੂਰਦਰਸ਼ਨ 'ਤੇ 'ਆਨੇ ਵਾਲਾ ਪਲ' ਨਾਲ ਕੀਤੀ। ਉਸ ਨੇ ਥੀਏਟਰ ਵਿੱਚ ਵੀ ਕੰਮ ਕੀਤਾ ਜਿੱਥੇ ਉਸ ਨੇ ਦੋ ਵੱਖ-ਵੱਖ ਨਾਟਕਾਂ - 'ਪੂਰੇ ਚਾਂਦ ਕੀ ਰਾਤ' ਅਤੇ 'ਇੱਛਾ' ਵਿੱਚ ਪ੍ਰਦਰਸ਼ਿਤ ਕੀਤਾ। ਉਸ ਨੇ ਕਰਨ ਮਹਿਰਾ ਦੇ ਨਾਲ ਡਾਂਸ ਰਿਐਲਿਟੀ ਸ਼ੋਅ 'ਨੱਚ ਬਲੀਏ 5' ਵਿੱਚ ਵੀ ਹਿੱਸਾ ਲਿਆ। ਉਸ ਨੇ ਆਪਣੇ ਪਤੀ ਲਈ ਆਪਣੀ 5ਵੀਂ ਵਿਆਹ ਦੀ ਵਰ੍ਹੇਗੰਢ ਦੇ ਮੌਕੇ 'ਤੇ "ਐ ਦਿਲ ਹੈ ਮੁਸ਼ਕਿਲ" ਦਾ ਆਪਣਾ ਕਵਰ ਜਾਰੀ ਕੀਤਾ।

ਨਿੱਜੀ ਜੀਵਨ 
24 ਨਵੰਬਰ 2012 ਨੂੰ ਉਸਨੇ ਟੀਵੀ ਅਦਾਕਾਰ ਕਰਨ ਮਹਿਰਾ ਨਾਲ ਵਿਆਹ ਤੋਂ ਬਾਅਦ 2017 ਵਿੱਚ, ਨਿਸ਼ਾ ਨੇ ਇੱਕ ਮੁੰਡੇ ਨੂੰ ਜਨਮ ਦਿੱਤਾ।

ਘਰੇਲੂ ਝਗੜਾ 
ਰਾਵਲ ਨੇ ਆਪਣੇ ਪਤੀ ਕਰਨ ਮਹਿਰਾ 'ਤੇ 31 ਮਈ 2021 ਨੂੰ ਮੁੰਬਈ ਦੇ ਗੋਰੇਗਾਓਂ ਥਾਣੇ ਵਿੱਚ ਘਰੇਲੂ ਹਿੰਸਾ ਦਾ ਦੋਸ਼ ਲਗਾਇਆ ਜਦੋਂ ਉਹ ਖੂਨ ਨਾਲ ਲੱਥਪੱਥ ਮੱਥੇ ਨਾਲ ਪਹੁੰਚੀ। ਇਸ ਤੋਂ ਬਾਅਦ ਮਹਿਰਾ ਨੂੰ ਗ੍ਰਿਫ਼ਤਾਰ ਕਰ ਲਿਆ ਗਿਆ ਅਤੇ ਜ਼ਮਾਨਤ 'ਤੇ ਰਿਹਾਅ ਕਰ ਦਿੱਤਾ ਗਿਆ। ਬਾਅਦ ਵਿੱਚ, ਉਸ ਨੇ ਦਾਅਵਾ ਕੀਤਾ ਕਿ ਮਹਿਰਾ ਨੇ ਦਿੱਲੀ ਦੀ ਇੱਕ ਕੁੜੀ ਨਾਲ ਵਿਆਹ ਤੋਂ ਬਾਹਰਲੇ ਸੰਬੰਧਾਂ ਨੂੰ ਸਵੀਕਾਰ ਕੀਤਾ ਸੀ ਜਦੋਂ ਉਹ ਚੰਡੀਗੜ੍ਹ ਵਿੱਚ ਇੱਕ ਸ਼ੂਟਿੰਗ ਦੌਰਾਨ ਗਿਆ ਸੀ।

ਟੈਲੀਵਿਜ਼ਨ

ਫਿਲਮੋਗ੍ਰਾਫ਼ੀ

ਹਵਾਲੇ 

ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਜ਼ਿੰਦਾ ਲੋਕ